chcela by som si dať zmenšiť prsia. aký je postup, čo musím urobiť a na čo si mám dať pozor?
je to operačný postup, pri ktorom sa odstraňuje z prsníka prebytočné tkanivo, to znamená časť žľazy, tuku a kože. kožné rezy sú podobné ako pri modelácii prsníkov, teda okolo dvorca a pod dvorcom v tvare priamej línie alebo ako obrátené t resp. tzv. lenivé s. samotný výkon je náročnejší ako modelácia kvôli väčšiemu množstvu odstráneného tkaniva. jazvy po operácii sú takisto závislé na individualite pacienta, podľa toho na aký typ hojenia je náchylný. v ideálnom prípade sú to línie menej pigmentované, široké asi 2-3 mm, v úrovni kože.
tento výkon je vhodnejšie robiť u žien s nadmernou veľkosťou prsníkov až po pôrode, pretože pri výkone sa robí aj resekcia časti žľazy a pacientka môže mať pri kojení sklon k tvorbe cýst v prsníku. nie je to však absolútna kontraindikácia výkonu. pri tejto operácii nie je porušený prsný sval, teda jeho funkcia ostáva úplne zachovaná. môže byť dočasne, niekedy aj trvalo znížená citlivosť bradavky. výkon trvá v závislosti na veľkosti redukcie od 2 – 4 hodiny.
spevnenie prsníkov resp. ich zodvihnutie je výkon, ktorý vyhľadávajú pacientky najčastejšie pre pokles po pôrode alebo prudkom znížení telesnej hmotnosti. ide o postup, pri ktorom sa z prsníka odstráni časť prebytočnej kože. obsah prsníka, to znamená žľaza a tukové tkanivo ostáva nedotknuté. jazvy na prsníku sú podľa zvoleného postupu buď okolo dvorca, alebo okolo dvorca a priamo dolu do záhybu pod prsníkom alebo okolo dvorca a v tvare obráteného t pod prsníkom. jednotlivé operačné postupy sa delia podľa toho o aký veľký pokles prsníkov ide.
Čo sa jaziev týka, ich vzhľad je individuálny podľa typu hojenia jednotlivej pacientky. v ideálnom prípade ide po vyzretí jazvy o tenký prúžok menej pigmentovaného tkaniva. definitívny vzhľad však jazva môže nadobudnúť aj po čase dlhšom ako jeden rok. nakoľko sa tento zákrok netýka samotného tkaniva prsníka, pacientka nemá po operácii problémy s kojením, môže byť mierne znížená citlivosť dvorca a bradavky.